पाएं अपने शहर की ताज़ा ख़बरें और फ्री ई-पेपरडाउनलोड करें
अभी ऑक्सीजन के लिए कोरोना मरीजों की सांसें उखड़ रही हैं। ऐसे 304 मरीजों को पांच दिन के बाद सांसें मिलने लगेंगी। शहर से 20 किलोमीटर दूर रिफाइनरी के पास 500 ऑक्सीजन बेड वाले कोविड अस्पताल का निर्माण जारी है। फेज-1 में 304 बेड की क्षमता वाला पहला ब्लॉक बन रहा है।
बुधवार को डिप्टी सीएम दुष्यंत चौटाला ने अस्पताल निर्माण का जायजा लिया। उन्होंने दावा किया कि 10 मई तक अस्पताल बन जाएगा। साथ ही कहा कि शेष 200 बेड को उसके तीन से चार दिन बाद शुरू कर दिया जाएगा। उन्होंने अपील की कि आमजन दवाई और ऑक्सीजन का स्टोरेज न करें, ताकि ये चीजें किसी की जान बचा सके।
35 फीसदी काम पूरा, 9 मई को आएंगे मेडिकल बेड
ब्लॉक-1 की छत तो पहले की खड़ी हो गई थी। वुड फ्लोरिंग भी पूरी हो गई। एसी की सेटिंग की जा रही है। बाहर बड़ी यूनिट लगाई जा रही है। एयर लिक्विड प्लांट से ऑक्सीजन लाने के लिए एक किलोमीटर तक पाइप लाइन बिछाई जा चुकी है। ब्लॉक-1 में 304 बेड लगेंगे।
9 मई को मेडिकल बेड अस्पताल पहुंच जाएंगे। अस्पताल परिसर में ही ऑक्सीजन टैंक व सड़क बनाई जा रही है। टाॅयलेट और सेफ्टी टैंक का निर्माण तेजी से हो रहा है। पानी की सप्लाई के लिए पाइप लाइन डाली जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn